rejauldu/bengali-wikipedia huggingface dataset:
মঈন আখতার (২৪ ডিসেম্বর ১৯৫০ – ২২ এপ্রিল ২০১১) ছিলেন পাকিস্তানি টেলিভিশন, চলচ্চিত্র ও মঞ্চ শিল্পী, কৌতুকবিদ, কৌতুকাভিনেতা, ছদ্মবেশী, আয়োজক, লেখক, গায়ক, পরিচালক এবং প্রযোজক; যিনি তার সহ-অভিনেতা আনোয়ার মকসুদ এবং বুশরা আনসারির সাথে রেডিও পাকিস্তানের যুগে খ্যাতি অর্জন করেছিলেন। পর্দায় তার অভিনীত "রোজি" ব্যক্তিত্বের মাধ্যমে তিনি আইকনে পরিণত হয়েছিলেন এবং উপমহাদেশের চলচ্চিত্র জগতের ইতিহাসের অন্যতম গুরুত্বপূর্ণ ব্যক্তিত্ব হিসেবে বিবেচিত হন। শৈশব থেকে শুরু করে ৪৫ বছরেরও বেশি সময় ধরে কর্মজীবনে অবদান রেখেছেন তিনি। ২০১১ সালে মৃত্যুর আগ পর্যন্ত তিনি আধুনিক চলচ্চিত্র নির্মাণের সক্রিয় ছিলেন। তিনি ১৯৯৬ সালে পাকিস্তান সরকার প্রদত্ত প্রাইড অব পারফরম্যান্স সম্মানে এবং ২০১১ সালে সিতারা-ই-ইমতিয়াজ ভূষিত হন।  প্রাথমিক জীবন আখতারের জন্ম পাকিস্তানের সিন্ধুর করাচিতে। তার জন্মের কয়েক মাস পরে ৯২ বছর বয়সে তার পিতা মুহাম্মদ ইব্রাহিম মেহবুব মারা যান। তিনি ভারতের উত্তরপ্রদেশের মোরাদাবাদ রাজ্যে জন্মগ্রহণ করেছিলেন। দেশভাগের ফলে মেহবুব করাচিতে স্থায়ীভাবে বসবাস শুরু করেন এবং নিজের ছাপাখানা এবং গার্মেন্টস ব্যবসায়ের ঠিকাদার হিসেবে জীবন কাটিয়েছেন। আখতার ইংরেজি, বাংলা, সিন্ধি, পাঞ্জাবি, মেমোনি, পশতু, গুজরাটি এবং উর্দু সহ বেশ কয়েকটি ভাষায় সাবলীল ছিলেন।  পুরস্কার এবং সম্মাননা  পাকিস্তান সরকার কর্তৃক প্রাইড অব পারফরম্যান্স সম্মাননা (১৯৯৬)  ডালাসের সম্মানসূচক নাগরিকত্ব (১৯৯৬)  বিশেষ কমেডি পুরস্কার, ১ম সিন্ধু নাট্য পুরস্কার (২০০৫)  সিতারা-ই-ইমতিয়াজ (২০১১)  মৃত্যু এবং উত্তরাধিকার ২০১১ সালের ২২ এপ্রিল বিকেল সাড়ে ৪ টার দিকে হৃদরোগে আক্রান্ত হয়ে আখতার করাচিতে মারা যান। তার তিন কন্যা ও দুই পুত্র। আখতারের বাসভবনের নিকটস্থ তাওহীদ মসজিদে জুনায়েদ জামশেদের নেতৃত্বে তার অন্ত্যেষ্টিক্রিয়া আয়োজিত হয়।  ২০১১ সালে লন্ডনের বিশ্বখ্যাত মাদাম তুসো জাদুঘর আখতাতের মোমমুর্তী অন্তর্ভুক্ত করার ইচ্ছা প্রকাশ করেছে। একইসাথে প্রথমবাবের মতো একজন পাকিস্তানি বিনোদনশিল্পী জাদুঘরে স্থান পাবে।  তথ্যসূত্র  বহিঃসংযোগ  বিষয়শ্রেণী:১৯৫০-এ জন্ম বিষয়শ্রেণী:২০১১-এ মৃত্যু বিষয়শ্রেণী:পাকিস্তানি কৌতুকাভিনয়শিল্পী বিষয়শ্রেণী:পাকিস্তানি মঞ্চ অভিনেতা বিষয়শ্রেণী:পাকিস্তানি টেলিভিশন অভিনেতা বিষয়শ্রেণী:পাকিস্তানি চলচ্চিত্র অভিনেতা বিষয়শ্রেণী:পাকিস্তানি চলচ্চিত্রের সঙ্গীতশিল্পী বিষয়শ্রেণী:পাকিস্তানি গায়ক বিষয়শ্রেণী:পাকিস্তানি ক্রীড়া অনুষ্ঠান আয়োজক বিষয়শ্রেণী:মুসলিম পুরুষ কৌতুকাভিনেতা বিষয়শ্রেণী:উর্দু চলচ্চিত্র অভিনেতা বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:হাম পুরস্কার বিজয়ী বিষয়শ্রেণী:মুহাজির ব্যক্তি বিষয়শ্রেণী:করাচির অভিনেতা বিষয়শ্রেণী:পাকিস্তানি কৌতুকাভিনেতা
ত্রিকোণী বট (বৈজ্ঞানিক নাম:Ficus natalensis) () হচ্ছে Moraceae পরিবারের একটি সপুষ্পক উদ্ভিদ।The Plant List, Ficus natalensis subsp. leprieurii (Miq.) C.C.Berg বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৯  বিস্তৃতি এই গাছ উত্তর-পূর্ব-দক্ষিণ আফ্রিকা থেকে উগান্ডা এবং কেনিয়া অঞ্চল পর্যন্ত বিস্তৃত।  আরো দেখুন  বাংলাদেশের সংরক্ষিত উদ্ভিদের তালিকা  তথ্যসূত্র  বিষয়শ্রেণী:বাংলাদেশের রক্ষিত উদ্ভিদ বিষয়শ্রেণী:ফাইকাস
১৯৭০ গ্রেগরীয় বর্ষপঞ্জির একটি সাধারণ বছর।   ঘটনাবলী    জানুয়ারি-মার্চ    এপ্রিল-জুন   ৩১ মে -   পেরুর আনগে (Yungay) শহরে আনকাশ (Ancash) ভূমিকম্প হয়। যাতে ৪৭,০০০ লোকজনের মৃত্যু হয়।  ১৯৭০ সালের ফিফা বিশ্বকাপ মেক্সিকোতে উদ্বোধন করা হয়।   জুলাই-সেপ্টেম্বর   ১১ সেপ্টেম্বর - আন্তর্জাতিক ইসলামী সম্মেলন সংস্থা (ওআইসি) প্রতিষ্ঠিত হয়।  অক্টোবর-ডিসেম্বর    জন্ম   আগস্ট   ৬ আগস্ট - এম নাইট শ্যামালান, ভারতীয় বংশোদ্ভূত মার্কিন চলচ্চিত্র পরিচালক, প্রযোজক এবং চিত্রনাট্যকার।   ডিসেম্বর   ৩১ ডিসেম্বর - ফজিলাতুন্নেসা বাপ্পী, বাংলাদেশি আইনজীবী, রাজনীতিবিদ ও সাবেক সংসদ সদস্য। (মৃ. ২০২০)   মৃত্যু    জানুয়ারি-মার্চ    এপ্রিল-জুন   জুন ১১ - লীলা নাগ, ঢাকা বিশ্ববিদ্যালয়ের প্রথম ছাত্রী।   জুলাই-সেপ্টেম্বর   সেপ্টেম্বর ২৮ - মিশরের প্রেসিডেন্ট জামাল আবদেল নাসের   অক্টোবর নভেম্বর ডিসেম্বর  ডিসেম্বর ৭ - আমেরিকান কার্টুনিস্ট রুবি গোল্ডবার্গ (জ. ১৮৮৩)  ডিসেম্বর ৮ -  ব্রিটিশ রসায়নবিদ  ক্রিস্টোফার কেল ইগোল্ড (জ. ১৮৯৩)   আমেরিকান এন্ডোক্রিনলোজিস্ট  ফিলিপ এডওয়ার্ড স্মিথ (জ. ১৮৮৪)  ডিসেম্বর ১২ - অস্ট্রেলিয়ান রাজনীতিবিদ ডরিস ব্ল্যাকবার্ন (জ. ১৮৮৯)  ডিসেম্বর ১৪ - কবি কুমুদরঞ্জন মল্লিকের মৃত্যু।  ডিসেম্বর ১৫ - নিউজিল্যান্ড পদার্থবিজ্ঞানী আর্নেস্ট মার্সডেন (জ.১৮৮৯)  ডিসেম্বর ২৩ - আমেরিকান অভিনেতা  চার্লস রাগলস (জ. ১৮৮৬)  ডিসেম্বর ২৪ - জুনিয়র আমেরিকান এডমিরাল চার্লস এম কুকি (জ. ১৮৮৬)  ডিসেম্বর ২৯ - বলিভিয়া এর যুবরাজ এডাল্ডবার্ট  (জ. ১৮৮৬)  ডিসেম্বর ৩০ - আমেরিকান অভিনেত্রী লেনোরে এলরিক (জ. ১৮৯২)  ডিসেম্বর ৩১ -   আমেরিকান গীতিকার রে হেন্ডারসন (জ. ১৮৯৬)   ইংরেজি সুরকার, লেখক, এবং কবি সিরিল স্কট (জ.১৮৭৯)   নোবেল পুরস্কার প্রাপ্তি   পদার্থবিজ্ঞানেঃ হ্যান্স আলফ্‌ভ্যান, লুইস নেল  রসায়ন বিদ্যায়ঃ লুইস ফেদেরিকো লেলোইর  চিকিৎসা শাস্ত্রেঃ স্যার বার্নার্ড কাটজ, ওলফ ভন ওলাব, জুলিয়াস এক্সেলরড  সাহিত্যেঃ আলেকজাণ্ডার আইজেভিচ সোলঝেনিতসিন  শান্তিতেঃ নর্ম্যান ই, বোর্লাগ  অর্থনীতিতেঃ পল স্যামুয়েলসন
দীবা (    ) হচ্ছেন একজন পাকিস্তানি চলচ্চিত্র অভিনেত্রী। তিনি ১৯৬০ এবং ১৯৭০ এর দশকে অন্যতম শীর্ষস্থানীয় চলচ্চিত্র অভিনেত্রী ছিলেন। তিনি উর্দু ও পাঞ্জাবি চলচ্চিত্রে রোমান্টিক এবং করুণ ভূমিকায় অভিনয়ের জন্য সুপরিচিত। Profile of Deeba on Cineplot.com website  Published 27 September 2009, Retrieved 24 June 2020 তাঁর প্রকৃত নাম রাহিলা।   ব্যক্তি ও কর্মজীবন  রাহিলা ১৯৪৭ সালের ১ আগস্ট ব্রিটিশ ভারতের বিহারের রাঁচিতে জন্মগ্রহণ করেছিলেন। ১৯৫০-এর দশকে তিনি নিজের বিবাহিত বোনের সাথে করাচি ক্যান্টনমেন্ট রেল স্টেশনের কাছে একটি বস্তি এলাকায় বসবাস করেছিলেন। তিনি ফয়সলা (১৯৫৯) চলচ্চিত্রে শিশু অভিনেত্রী হিসেবে নিজের কর্মজীবন শুরু করেছিলেন এবং তিনি তখনও ছোট মেয়ে হওয়ায় তাঁকে "চুটাঙ্কি" ডাকনাম দেওয়া হয়েছিল। তিনি ১৯৮০ এবং ১৯৯০ এর দশকের বেশিরভাগ সময় জুড়ে বেশ কয়েকটি ছবিতে মা কিংবা সহযোগী চরিত্রে অভিনয় করেছেন।   ২০০০ এর দশকের গোড়ার দিকে তিনি বেশ কয়েকটি টেলিভিশন নাটকে অভিনয় করেছিলেন।   পুরস্কার এবং স্বীকৃতি    ১৯৭০ সালে নিগার পুরস্কার (দিবার জন্য বিশেষ পুরস্কার) সাজনা ডোর দিয়ার জন্য (১৯৭০ এর চলচ্চিত্র) Nigar Award for Deeba in 1970 on Cineplot.com website  Published 13 May 2010, Retrieved 24 June 2020   তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:পশতু চলচ্চিত্র অভিনেত্রী বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:নিগার পুরস্কার বিজয়ী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:সিন্ধি চলচ্চিত্র অভিনেত্রী বিষয়শ্রেণী:রাঁচির ব্যক্তি বিষয়শ্রেণী:২০শ শতাব্দীর পাকিস্তানি অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:মুহাজির ব্যক্তি বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:ঝাড়খণ্ডের অভিনেত্রী
মোহনলালগঞ্জ লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর মোহনলালগঞ্জ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৫ টি  বিধানসভা কেন্দ্র নিয়ে গঠিত। এগুলি হল-   সিধুলী বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।  মালিহাবাদ  বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।     বকশি কা তালাব বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  সরোজিনী নগর বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  মোহনলালগঞ্জ বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।  মোহনলালগঞ্জ লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী কৌশল কিশোর।http://www.elections.in/uttar-pradesh/parliamentary-constituencies/mohanlalganj.html?utm_source=from_pctrack  আরও দেখুন   উত্তর প্রদেশের লোকসভা কেন্দ্রের তালিকা  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:উত্তরপ্রদেশের লোকসভা কেন্দ্র
আলি সামুহ (; জন্ম: ৫ জুলাই ১৯৯৬) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব মাজিয়া এবং মালদ্বীপ জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১২–১৩ মৌসুমে, মালদ্বীপীয় ফুটবল ক্লাব মাহিবাডুর যুব পর্যায়ের হয়ে খেলার মাধ্যমে আলি ফুটবল জগতে প্রবেশ করেছেন এবং পরবর্তীকালে মাজিয়ার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। মালদ্বীপীয় ক্লাব মাহিবাডুর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মাহিবাডুর হয়ে খেলার পর ২০১৬–১৭ মৌসুমে তিনি মালদ্বীপীয় ক্লাব মাজিয়ায় যোগদান করেছেন।  ২০১৩ সালে, আলি মালদ্বীপ অনূর্ধ্ব-১৯ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। প্রায় ২ বছর যাবত মালদ্বীপের বয়সভিত্তিক দলের হয়ে খেলার পর, তিনি ২০১৫ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২৭ ম্যাচে ১টি গোল করেছেন।   প্রারম্ভিক জীবন  আলি সামুহ ১৯৯৬ সালের ৫ই জুলাই তারিখে মালদ্বীপের মাহিবাধুতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  আলি মালদ্বীপ অনূর্ধ্ব-১৯ এবং মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন।  ২০১৫ সালের ২৮শে ডিসেম্বর তারিখে, মাত্র ১৯ বছর, ৫ মাস ও ২৩ দিন বয়সে, ডান পায়ে ফুটবল খেলায় পারদর্শী আলি আফগানিস্তানের বিরুদ্ধে অনুষ্ঠিত ২০১৫ সাফ চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি আফগানিস্তান ০–৪ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে আলি সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর, ১০ মাস ও ২২ দিন পর, মালদ্বীপের জার্সি গায়ে প্রথম গোলটি করেছেন; ২০১৯ সালের ১৯শে নভেম্বর তারিখে, গুয়ামের বিরুদ্ধে ম্যাচের ২৩তম মিনিটে আলি আশফাকের অ্যাসিস্ট হতে মালদ্বীপের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।   পরিসংখ্যান   আন্তর্জাতিক    দল  সাল  ম্যাচ  গোল মালদ্বীপ  ২০১৫  ১  ০ ২০১৬  ৫  ০ ২০১৭  ৩  ০ ২০১৮  ৭  ০ ২০১৯  ৪  ১ ২০২১  ৭  ০ সর্বমোট  ২৭  ১   তথ্যসূত্র    বহিঃসংযোগ              বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মালদ্বীপীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:মালদ্বীপের আন্তর্জাতিক ফুটবলার বিষয়শ্রেণী:ফুটবল সেন্ট্রাল ডিফেন্ডার
thumb|right|Ferdinand Lassalle (1825–64) ফের্ডিনান্ড ইয়োহান গটলিব লাসালএই জার্মান ব্যক্তি বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় জার্মান শব্দের প্রতিবর্ণীকরণ  শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। (; ১১ এপ্রিল, ১৮২৫ - ৩১ আগস্ট, ১৮৬৪) ঊনবিংশ শতকের একজন জার্মান বিচারক, দার্শনিক, এবং সমাজতান্ত্রিক রাজনৈতিক কর্মী। তাকে জার্মানিতে আন্তর্জাতিক-ধাঁচের সমাজতন্ত্রের প্রবর্তনকারী হিসেবে সবচেয়ে বেশি স্মরণ করা হয়।  তাকে প্রায়শঃ জার্মান পাতি-বুর্জোয়া সমাজতন্ত্রী বলে অভিহিত করা হয়। তিনি ছিলেন জার্মান শ্রমিক আন্দোলনে তাৎপর্যপূর্ণ ভূমিকা গ্রহণকারী প্রতিষ্ঠান সর্বজার্মান শ্রমিক ইউনিয়নের প্রতিষ্ঠাতা। তার সময়ে প্রধানতম রাজনৈতিক প্রশ্নে তিনি ও তার অনুগামীবৃন্দ সুবিধাবাদী মনোভাব দেখান এবং সেজন্য মার্কস ও এঙ্গেলস তীব্র সমালোচনা করেন।মার্কস এঙ্গেলস রচনাবলী; প্রথম খণ্ড, প্রথম অংশ; প্রগতি প্রকাশন, মস্কো; ১৯৭২; পৃষ্ঠা- ৩৫৭   জীবনী   শৈশব   রাষ্ট্র সম্পর্কে লাসাল কার্ল মার্কস এবং তার অনুসারীদের বিপরীতে লাসাল রাষ্ট্র সম্পর্কে এই ধারণাটি বর্জন করেন যে রাষ্ট্র অস্তিত্বশীল শ্রেণী সম্পর্ক বজায় রাখার জন্য একটি শ্রেণীভিত্তিক ক্ষমতা কাঠামো এবং ভবিষ্যতের শ্রেণীহীন সমাজে এটি "শুকিয়ে মরবে"। তার পরিবর্তে লাসাল মনে করতেন যে রাষ্ট্র একটি স্বাধীন সত্তা, সমাজতান্ত্রিক কর্মসূচি অর্জনের জন্য একটি আবশ্যকীয় বিচারকারী যন্ত্র।Berlau, A Joseph (1949), The German Social Democratic Party, 1914–1921, New York: Columbia University Press, p. 21-22.  টীকা   তথ্যসূত্র    ইংরেজি অনুবাদ   The Working Man's Programme: An Address. Edward Peters, trans. London: The Modern Press, 1884.  What is Capital? F. Keddell, trans. New York: New York Labor News Co., 1900.  Lassalle's Open Letter to the National Labor Association of Germany. John Ehmann and Fred Bader, trans. New York: International Library Publishing, 1901. Originally published in US in 1879.  Franz von Sickingen: A Tragedy in Five Acts. Daniel DeLeon, trans. New York: New York Labor News, 1904.  Voices of Revolt, Volume 3: Speeches of Ferdinand Lassalle with a Biographical Sketch. Introduction by Jakob Altmaier. New York: International Publishers, 1927.   অতিরিক্ত পাঠ   Eduard Bernstein, Ferdinand Lassalle as a Social Reformer. Eleanor Marx Aveling, trans. London: Swan Sonnenschein, 1893.  William Harbutt Dawson, German Socialism and Ferdinand Lassalle. London: Swan Sonnenschein, 1891.  David Footman, The Primrose Path: A Biography of Ferdinand Lassalle. London: Cresset Press, 1946.  Arno Schirokauer, Lassalle: The Power of Illusion and the Illusion of Power. Eden and Cedar Paul, trans. London: George Allen and Unwin, 1931.   বহিঃসংযোগ    .  বিষয়শ্রেণী:১৮২৫-এ জন্ম বিষয়শ্রেণী:১৮৬৪-এ মৃত্যু বিষয়শ্রেণী:জার্মান আইনজ্ঞ বিষয়শ্রেণী:১৮৪৮-এ বিপ্লবী বিষয়শ্রেণী:সাধারণ জার্মান শ্রমিক সংগঠনের রাজনীতিবিদ বিষয়শ্রেণী:জার্মান সমাজতন্ত্রী বিষয়শ্রেণী:ইহুদি সমাজতান্ত্রিক বিষয়শ্রেণী:১৮৪৮-এর বিপ্লবের ব্যক্তি বিষয়শ্রেণী:রাজনৈতিক দলের প্রতিষ্ঠাতা
ম্যাডিসন ইসেম্যান (জন্ম ফেব্রুয়ারি, ১৪, ১৯৯৭) একজন মার্কিন অভিনেত্রী। তিনি মার্কিন টেলিভিশন চ্যানেল সিএমটিতে প্রচারিত হাস্যরসমূলক ধারাবাহিক স্টিল দ্য কিং এ তার ভূমিকার জন্য পরিচিত।  ধারাবাহিকটিতে তিনি মার্কিন গায়ক বিলি রে সাইরাস'এর কন্যার ভূমিকায় অভিনয় করেছেন। হাস্যরস ভিত্তিক "স্টিল দ্য কিং" ধারাবাহিকে চরিত্র পাওয়ার জন্য তাকে বেশ কয়েক মাস ধরে সর্বমোট চারটি পরীক্ষা দিতে হয়েছিল।   ইসেম্যান মার্কিন যুক্তরাষ্ট্রের সাউথ ক্যারোলাইনা রাজ্য থেকে এসেছেন।    তাকে মার্কিন টেলিভিশন চ্যানেল এবিসিতে প্রচারিত পারিবারিক এবং দৈনন্দিন কাহিনী সমৃদ্ধ হাস্যরস ধারাবাহিক মডার্ন ফ্যামিলি এবং শিশুতোষ চ্যানেল নিকেলোডিয়ন-এ প্রচারিত আরেকটি হাস্যরসমূলক ধারাবাহিক হেনরি ডেন্জার হাজির হতে দেখা গিয়েছে। ২০১৭ সালে, তিনি সদ্য মুক্তি পাওয়া উত্তেজনাময় ঘটনা এবং দু:সাহসিক কর্মপ্রচেষ্টাসম্পন্ন জনপ্রিয় মার্কিন চলচ্চিত্র জুমান্জি: ওয়েলকাম ট্যু দ্য জঙ্গল-এ "বেথানি" ভূমিকায় অভিনয় করেন।    চলচ্চিত্র সমূহ   চলচ্চিত্র   সাল শিরোনাম ভূমিকা মন্তব্য২০১৩সেকেন্ড চ্যান্সেসচারিটি২০১৪সি উইল বি ফ্রিস্যামসংক্ষিপ্ত২০১৩টিকেট দ্য হান্টেড ম্যানশনভিকিসংক্ষিপ্ত২০১৪মিস ভার্জিনিয়ানাদিয়াসংক্ষিপ্ত২০১৫ডিসপেয়ার সিজনসভেরোনিকা২০১৫হিথার২০১৫টেইস অব হলউইনলিজিঅংশ: "সুইট ট্যুথ"২০১৫গোস্ট স্কোয়াডব্রেন্ডি২০১৬ম্যারেজ অব লাইসকিনা২০১৬কিলার কোচএমিলি২০১৬পেঙ্গুয়িন ফ্লুবেয়ন্সসংক্ষিপ্ত২০১৬লেইড ইন আমেরিকাকাইলি২০১৬৪৮ আওয়ারস ট্যু লিভতরুনী শেরিলিন২০১৭লিজা, লিজা, স্কাইস আর গ্রেনেন্সি২০১৭বিউটি মার্কপ্যাম ২০১৭ জুমান্জি: ওয়েলকাম ট্যু দ্য জঙ্গল বেথানি ওয়াকার২০১৭দ্য রেকহালসর‍্যাচল ন্যালসনছোট পর্দার চলচ্চিত্র২০১৯অ্যানাবেল কামস্ হোমমেরী এলেন   ছোট পর্দায়   সাল শিরোনাম ভূমিকা মন্তব্য ২০১৪মডার্ন ফ্যামিলিস্যাম"মার্কো পোলো" ২০১৫ক্যায়সিছোট পর্দার ধারাবাহিক; ৫ টি পর্ব ২০১৫হেনরি ডেন্জারভেরোনিকা"হেনরি এন্ড দ্য ব্যাড গার্ল: পর্ব ১ এবং ২", "ওয়ান হেনরি, থ্রী গার্লস: পর্ব ১" ২০১৫কিরবি বাকেটসরেবেকা ভেন্ডারবাফ"ওয়্যার এন্ড পিজ্জা" ২০১৫ লিয়াহ  "পাইলট" ২০১৬ ম্যাডিসন "দ্য রিয়্যাল এফ ওয়ার্ড" ২০১৬ দোজ হ্যু কান্ট বেকি কসগ্রুভ  "ওফ, নাট সিটি", "অব লাইস এন্ড মেন", "কে-পপ গোজ দ্য অইসেল" ২০১৬ আই নো হয়্যার লিজি ইজ  লিজি হোল্ডেন  ছোট পর্দার ধারাবাহিক২০১৬ নোচেন কোন প্লাটানিটো "১৫.৭"  ২০১৬–বর্তমান স্টিল দ্য কিং শার্লট মূল ভূমিকায়; ১৪ টি পর্ব  তথ্যসূত্র  বহিঃসংযোগ  বিষয়শ্রেণী:১৯৯৭-এ জন্ম বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:জীবিত ব্যক্তি বিষয়শ্রেণী:ওলন্দাজ বংশোদ্ভূত মার্কিন ব্যক্তি বিষয়শ্রেণী:মার্কিন শিশু অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন টেলিভিশন অভিনেত্রী
আজিজনগর বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।   আয়তন  আজিজনগর ইউনিয়নের আয়তন ২৩,৬৮০ একর (৯৫.৮৩ বর্গ কিলোমিটার)।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ১২,৭০৯ জন। এর মধ্যে ১১,৪৩৮জন মুসলিম, ৬৬৫জন বৌদ্ধ, ৩৭১জন খ্রিস্টান, ২২৩জন হিন্দু ও ১২জন অন্যান্য ধর্মের অনুসারী। https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  লামা উপজেলার উত্তর-পশ্চিমাংশে আজিজনগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩০ কিলোমিটার। এ ইউনিয়নের পূর্বে সরই ইউনিয়ন ও ফাইতং ইউনিয়ন; দক্ষিণে ফাইতং ইউনিয়ন, কক্সবাজার জেলার চকরিয়া উপজেলার কাকারা ইউনিয়ন ও কৈয়ারবিল ইউনিয়ন; পশ্চিমে কক্সবাজার জেলার চকরিয়া উপজেলার বড়ইতলী ইউনিয়ন ও হারবাং ইউনিয়ন এবং উত্তরে চট্টগ্রাম জেলার লোহাগাড়া উপজেলার চুনতি ইউনিয়ন অবস্থিত।   প্রশাসনিক কাঠামো  আজিজনগর ইউনিয়ন লামা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:  ইসলামপুর  চাম্বি  পূর্ব চাম্বি  আজিজনগর   শিক্ষা ব্যবস্থা  ২০১১ সালের আদমশুমারি অনুযায়ী আজিজনগর ইউনিয়নের সাক্ষরতার হার ৪৬.৪%। এ ইউনিয়নে ১টি স্কুল এন্ড কলেজ, ১টি দাখিল মাদ্রাসা ও ৬টি প্রাথমিক বিদ্যালয় রয়েছে।   শিক্ষা প্রতিষ্ঠান  স্কুল এন্ড কলেজ  চাম্বি উচ্চ বিদ্যালয় ও কলেজ  মাদ্রাসা  তামিরে মিল্লাত ইসলামিয়া দাখিল মাদ্রাসা  প্রাথমিক বিদ্যালয়  ইসলামপুর বি আলম সরকারি প্রাথমিক বিদ্যালয়  চাম্বি সরকারি প্রাথমিক বিদ্যালয়  চাম্বি (২) সরকারি প্রাথমিক বিদ্যালয়  পূর্ব চাম্বি মুসলিমপাড়া সরকারি প্রাথমিক বিদ্যালয়  সিপাহী আবদুর রাজ্জাক সরকারি প্রাথমিক বিদ্যালয়  সিপাহী হাবিবুর রহমান সরকারি প্রাথমিক বিদ্যালয়   যোগাযোগ ব্যবস্থা  আজিজনগর ইউনিয়নে যোগাযোগের প্রধান সড়ক হল লামা-হারবাং সড়ক। প্রধান যোগাযোগ মাধ্যম জীপগাড়ি।   হাট-বাজার  আজিজনগর ইউনিয়নের প্রধান হাট-বাজার হল আজিজনগর বাজার।   জনপ্রতিনিধি   বর্তমান চেয়ারম্যান: মোহাম্মদ জসিম উদ্দিন   আরও দেখুন   লামা উপজেলা  লামা থানা  বান্দরবান জেলা   তথ্যসূত্র    বহিঃসংযোগ   বিষয়শ্রেণী:লামা উপজেলার ইউনিয়ন
মোমেন উদ্দিন আহমেদ বাংলাদেশের খুলনা জেলার রাজনীতিবিদ ও মুক্তিযুদ্ধের সংগঠক যিনি মন্ত্রী এবং সংসদ সদস্য ছিলেন।   প্রাথমিক জীবন  মোমেন উদ্দিন আহমেদ খুলনা জেলায় জন্মগ্রহণ করেন।   রাজনৈতিক জীবন  মোমেন উদ্দিন আহমেদ মুক্তিযুদ্ধের সংগঠক ছিলেন। তিনি স্কুল থেকে তিনি রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন খুলনা-৭ আসন থেকে সংসদ সদস্য নির্বাচিত হন।  মোশতাক আহমেদের মন্ত্রিসভায় ২০ আগস্ট ১৯৭৫ থেকে ৬ নভেম্বর ১৯৭৫ পর্যন্ত তিনি বন্যা নিয়ন্ত্রণ, পানি সম্পদ ও বিদ্যুৎ প্রতিমন্ত্রী হিসাবে দায়িত্ব পালন করেন।  ১৯৮৬ সালের তৃতীয় জাতীয় সংসদ নির্বাচনে তিনি জাতীয় পার্টির মনোনয়ন নিয়ে খুলনা-৬ আসন থেকে সংসদ সদস্য নির্বাচিত হন। তিনি রাষ্ট্রপতি হুসেন মোহাম্মদ এরশাদের মন্ত্রিসভায় প্রথমে বিদ্যুৎ প্রতিমন্ত্রী হিসাবে দায়িত্ব পালন করেছিলেন। তিনি ৯ জুলাই ১৯৮৬ থেকে ৩০ নভেম্বর ১৯৮৬ সাল পর্যন্ত  শিক্ষামন্ত্রী ছিলেন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:খুলনা জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:বাংলাদেশের সাবেক প্রতিমন্ত্রী বিষয়শ্রেণী:প্রথম জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:মোশতাক আহমেদের মন্ত্রিসভার সদস্য বিষয়শ্রেণী:বাংলাদেশের শিক্ষামন্ত্রী বিষয়শ্রেণী:জীবিত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ বিষয়শ্রেণী:বাংলাদেশের পানিসম্পদ প্রতিমন্ত্রী
সুদক্ষিণ () হিন্দু মহাকাব্য মহাভারতে প্রদর্শিত একজন কম্বোজ রাজা।   কিংবদন্তি  কুরুক্ষেত্র যুদ্ধের ১৪তম দিনে, অর্জুন তার সারথি কৃষ্ণের সাথে জয়দ্রথের কাছে পৌঁছুবার চেষ্টা করেন। দ্রোণ এবং দুর্যোধন অর্জুনের পথে যোদ্ধাদের দিয়ে বাধার ব্যবস্থা করে, সূর্যাস্ত পর্যন্ত এরা তার অগ্রগতিতে বাধা দেওয়ার চেষ্টা করে। সুদক্ষিণ পলায়নরত কৌরব অক্ষৌহিণীকে জড়ো করে, অর্জুনকে চ্যালেঞ্জ করে। তিনি অর্জুনের দিকে বর্শা নিক্ষেপ করেন; বর্শা সংযোগ করে এবং অর্জুন তার আসনে জ্ঞান হারায় এবং রক্ত ঝরতে থাকে। অর্জুন মারা গেছে ভেবে কৌরব সেনারা উল্লাস করতে থাকে। তবে, অর্জুন দ্রুত পুনরুদ্ধার করেন এবং ক্রুদ্ধ হয়ে ইন্দ্রস্ত্র আহ্বান করেন, যা বহু তীরে পরিণত হয় এবং কৌরব বাহিনীকে ধ্বংস করে। সুদক্ষিণ এই তীরগুলোর একটিতে পড়ে।   আরো দেখুন    শ্রীন্দ্র বর্মণ  চন্দ্রবর্মা  কামাথা  কুরুক্ষেত্র যুদ্ধ   তথ্যসূত্র   বিষয়শ্রেণী:মহাভারতের চরিত্র
তেলিখালী বাংলাদেশের পিরোজপুর জেলার অন্তর্গত ভান্ডারিয়া উপজেলার একটি ইউনিয়ন।   আয়তন  তেলিখালী ইউনিয়নের আয়তন ৬,৩৪০ একর।   প্রশাসনিক কাঠামো  তেলিখালী ইউনিয়ন ভান্ডারিয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম ভান্ডারিয়া থানার আওতাধীন। এটি জাতীয় সংসদের ১২৮নং নির্বাচনী এলাকা পিরোজপুর-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী তেলিখালী ইউনিয়নের মোট জনসংখ্যা ২৩,৭০২ জন। এর মধ্যে পুরুষ ১১,৭৯৫ জন এবং মহিলা ১১,৯০৭ জন। মোট পরিবার ৫,৩৪৩টি।   শিক্ষা  ২০১১ সালের আদমশুমারি অনুযায়ী তেলিখালী ইউনিয়নের সাক্ষরতার হার ৫৬.৭%।   আরও দেখুন   ভান্ডারিয়া উপজেলা  ভান্ডারিয়া থানা  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:ভান্ডারিয়া উপজেলার ইউনিয়ন
নাইলোটিকা (বৈজ্ঞানিক নাম: Oreochromis niloticus), (ইংরেজি: Nile tilapia) হচ্ছে Cichlidae পরিবারের Oreochromis গণের একটি স্বাদুপানির মাছ। একটি মাঝারি আকারের মাছ।   শ্রেনীবিন্যাস  বৈজ্ঞানিক নাম Oreochromis niloticus । মাছটি কে ইংরেজিতে Nile tilapia বলে। এটি Cichlidae পরিবার (family) এর অন্তর্গত। এটি বাংলাদেশ এর স্থানীয় (Native) মাছ নয়।   বাসস্থান  এটি মিঠা পানির মাছ। তবে সামান্য লবণাক্ততা সহ্য করতে পারে।সাধারণত খাল এবং বিলে পাওয়া যায়। তবে পুকুরেও সহজেই চাষ করা যায়। প্রজনন তিন মাস বয়সে প্রজননক্ষম হয় এবং বছরে তিন থেকে চার বার ডিম দেয়।   চাষ পদ্ধতি  মাছের চাষ পদ্ধতি খুব সহজ। কার্প মাছের সাথে এ মাছ খুব সহজেই চাষ করা যায়। দ্রুত বৃদ্ধির জন্য এ মাছকে প্রাকৃতিক খাবারের সাথে দৈনিক মাছের ওজনের ৩-৫ শতাংশ সম্পূরক খাবার দিতে হয়। কম  সময়ে বেশি ফলন, খাদ্য খরচ কম ও অধিক মুনাফার জন্য নাইলোটিকা মাছ চাষিদের কাছে বেশ জনপ্রিয়। হেক্টর প্রতি প্রায় ২২০০০০ - ৩০০০০০ পর্যন্ত পোনা ছাড়া যায় এবং ৬০-৯০ দিনের মধ্যে বিক্রির উপযোগী হয়ে যায়। বাজার চাহিদা তেলাপিয়া মাছ চাষের ক্ষেত্রে বেশ জনপ্রিয় ও লাভজনক। দাম কম, স্বাদে ভালো এবং কাঁটা কম হওয়ায় বেশ চাহিদা আছে।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা এই মাছ অন্তর্ভুক্ত নয়।৬০ এর দশকে এ মাছ বাংলাদেশে আমদানী করা হয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা   তথ্যসূত্র   বিষয়শ্রেণী:বাংলাদেশের মাছ বিষয়শ্রেণী:স্বাদু পানির মাছ বিষয়শ্রেণী:নীলনদ বিষয়শ্রেণী:১৭৫৮-এ বর্ণিত মাছ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা